**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL UAB „ELVINTA“ ŽEMĖS NUOMOS MOKESČIO**

2020 m. gruodžio 10 d. Nr. 34-597

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu, atsižvelgdama į UAB „Elvinta“ 2020-11-10 prašymą finansinei paramai gauti „Dėl COVID-19 ligos sukeltų padarinių“ ir COVID-19 ligos sukeltų padarinių Lazdijų rajono savivaldybėje poveikio mažinimo veiksmų įgyvendinimo komisijos, sudarytos Lazdijų rajono savivaldybės administracijos direktoriaus 2020 m. birželio 4 d. įsakymu Nr. 10V-420 „Dėl COVID-19 ligos sukeltų padarinių Lazdijų rajono savivaldybėje poveikio mažinimo veiksmų įgyvendinimo komisijos sudarymo“, 2020 m. gruodžio 7 d. posėdžio protokolą Nr. IN2-51, Lazdijų rajono savivaldybės taryba nusprendžia:

1. Sumažinti 25 procentais UAB „Elvinta“ žemės nuomos mokestį už 2020 metus.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Šarūnė Dumbliauskienė, tel. 8 613 80 879

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL UAB „ELVINTA“ ŽEMĖS NUOMOS MOKESČIO“**

**AIŠKINAMASIS RAŠTAS**

2020 m. gruodžio d.

Lazdijų rajono savivaldybės tarybos sprendimo projektas „Dėl UAB „Elvinta“ žemės nuomos mokesčio“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu ir atsižvelgiant į UAB „Elvinta“ 2020-11-10 prašymą finansinei paramai gauti „Dėl COVID-19 ligos sukeltų padarinių“ ir COVID-19 ligos sukeltų padarinių Lazdijų rajono savivaldybėje poveikio mažinimo veiksmų įgyvendinimo komisijos, sudarytos Lazdijų rajono savivaldybės administracijos direktoriaus 2020 m. birželio 4 d. įsakymu Nr. 10V-420 „Dėl COVID-19 ligos sukeltų padarinių Lazdijų rajono savivaldybėje poveikio mažinimo veiksmų įgyvendinimo komisijos sudarymo“, 2020 m. gruodžio 7 d. posėdžio protokolą Nr. IN2-51

***Šio sprendimo projekto tikslas*** – sumažinti 25 procentais UAB „Elvinta“ žemės nuomos mokestį už 2020 metus.

2020-11-10 buvo gautas UAB „Elvinta“ prašymas, kuriame prašoma atleisti nuo žemės nuomos mokesčio už 0,8918 ha žemės sklypą, esantį Gėlyno g. 17, Lazdijuose. Dėl ekstremaliosios situacijos bendrovė neteko dalies pajamų. Šį prašymą iš esmės nagrinėjo COVID-19 ligos sukeltų padarinių Lazdijų rajono savivaldybėje poveikio mažinimo veiksmų įgyvendinimo komisija, kuri protokoliniu sprendimu siūlo atleisti nuo žemės nuomos mokesčio už karantino laikotarpį.

Karantino laikotarpis tęsėsi 3 mėn. arba 1/4 metų, tai ir metinį mokestį siūloma sumažinti analogiškai. UAB „Elvinta“ paskaičiuotas žemės nuomos mokestis už 2020 m. sudaro 562 eurus. Sumažinus šį mokestį 25 proc. savivaldybės biudžetas netektų 140,5 eurų pajamų iš žemės nuomos mokesčio.

***Kaip šiuo metu yra sprendžiami projekte aptarti klausimai***­ – žemės nuomos mokestis turėjo būti sumokėtas iki einamojo mokestinio laikotarpio lapkričio 15 d.

***Kokių pozityvių rezultatų laukiama*** – atleidus nuo žemės nuomos mokesčio, bus suteikta mokestinė lengvata verslo subjektui.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – prognozuotos savivaldybės biudžeto pajamos iš žemės nuomos mokesčio sumažės 140,5 eurų.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vedėja Šarūnė Dumbliauskienė.